પોતાના ચહેરા, ત્વચા, શરીર અને મગજને લઇને ખૂબ જ સજાગ રહેનારી પ્રિયંકાને તાજેતરમાં યુનિસેફ તરફથી વિશ્વની સદ્ભાવના દૂત તરીકે પસંદ કરાઇ. પ્રિયંકાએ હોલિવૂડ કરિયરની શરૂઆત અમેરિકી સિરીઝ ક્વાન્ટિકોથી કરી. હવે તે આગામી હોલિવૂડ ફિલ્મ ‘બેવોચ’માં જોવા મળશે. પ્રિયંકાએ આ પુસ્તકમાં લખ્યું છે કે હું દિવસમાં ઓછામાં ઓછા ૧૮ કલાક કામ કરું છું. આ બધાની વચ્ચે ક્યારેય હું બેસતી પણ નથી. શૂટિંગના સેટ, મેકઅપ અને ટ્રેલરની વચ્ચે માત્ર ભાગ્યા કરતી હોઉં તેવું લાગે છે. એક કાર્યક્રમ પૂરો કરીને બીજા કાર્યક્રમમાં સામેલ થવા ભાગ્યા કરું છું. મારી જિંદગી જ હવે મારું જિમ છે અને મારું કાર્યક્ષેત્ર પણ છે. પ્રિયંકા કહે છે કે હું ફિટ છું એટલે જ આટલું દોડી શકું છું. વ્યસ્ત જીવનશૈલી મને ગમે છે.